Pradiella d'Ebro

Pradiella d'Ebro (Pradilla de Ebro en castellano) ye un municipio aragonés de la provincia de Zaragoza, situau en la comarca de la Ribera Alta d'Ebro. La suya población ye de 553 habitants, en una superficie de 22,28 km². Toponimia Lo toponimo Pradiella se remonta a lo latín PRATĔLLA, forma sufixada con -ELLU y en plural neutro de PRATUS ("prau"). En latín medieval podemos veyer formas latilizadas d'este toponimo romance como Pradella (1135), Patrella, Patrela, Petrellas. Las formas romances que trobamos en textos escritos en latín medieval y en aragonés son Pratiella (en la "Cronica de Sant Chuan de la Penya", con fonetica de l'aragonés central), Patrialla (con fonetica que conserva l'aragonés d'a valle de Vio y bergotés), Pradiela (1167) y Pradiella (dende 1247). La forma mes regular y constant ye Pradiella, que se documenta textos de la Ribera d'Ebro, de Zaragoza, y en los apellius medievals que derivan d'esta localidat. La castellanización postmedieval orichinó lo toponimo actual Pradilla, que prenió oficialment l'apelativo de Ebro dende 1873. Clama l'atención la presencia de microtoponimos con component aragonés como Val de Taust en dirección a Taust, Formigales y Galacho de los Fornazos entre Pradiella y Boquinyeni. Cheografía Ye situau en la marguin d'Ebro, a 228 metros d'altaria sobre lo livel d'a mar y a una distancia de 45 km de la ciudat de Zaragoza, la capital de la suya provincia y d'Aragón. Demografía Historia La primera mención de lo lugar ye de 1091; lo rei Sancho Remíriz, dio a lo monesterio de Selva Mayor los diezmos d'Exeya y d'este lugar pa cuan se conquerisen. Talment siga la Pratiella de la Cronica de Sant Chuan de la Penya: La reconquiesta definitiva estió con Alifonso I lo Batallero. Administración Reparto de concellers Alcaldes Fiestas 20 de chinero, Sant Sabastián. 7 de setiembre, fiestas mayors. Referencias Vinclos externos www.pradilla.net, web oficial.